b'\n_START_ARTICLE_\nMerij\xc3\xa4rven vaakuna\n_START_PARAGRAPH_\nMerij\xc3\xa4rven vaakuna on Merij\xc3\xa4rven kunnan tunnus. Vaakunan aihe viittaa aikaan, jolloin kirkkoveneit\xc3\xa4 viel\xc3\xa4 k\xc3\xa4ytettiin kirkolle saapumiseen. Kun Merij\xc3\xa4rven kirkko valmistui 1781, se oli viel\xc3\xa4 molemmin puolin j\xc3\xa4rvien ymp\xc3\xa4r\xc3\xb6im\xc3\xa4, ja vaakunassa kuvatunkaltaisia rautarenkaita, joita viel\xc3\xa4kin on j\xc3\xa4ljell\xc3\xa4 kirkon l\xc3\xa4heisyydess\xc3\xa4 muistona t\xc3\xa4st\xc3\xa4 ajasta, k\xc3\xa4ytettiin veneiden kiinnitt\xc3\xa4miseen rantaan._NEWLINE_Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 kaarikoroisesta tyvi\xc3\xb6st\xc3\xa4 nousevaan sinkil\xc3\xa4\xc3\xa4n kiinnitetty rengas, kaikki hopeaa.\xe2\x80\x9d Vaakunan on suunnitellut Gustaf von Numers, ja Merij\xc3\xa4rven kunnanvaltuusto hyv\xc3\xa4ksyi sen kokouksessaan 25. helmikuuta 1967. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 27. huhtikuuta samana vuonna.'